**Všeobecne záväzné nariadenie**

**(Dodatok č.1)**

ktorým sa mení a dopĺňa

 **Všeobecné záväzné nariadenie obce Závod**

**o rozsahu, spôsobe určenia a výške úhrady za sociálne služby poskytované**

**v Domove sociálnych služieb sv. Michala n. o.**

**zo dňa 18. júna 2014**

Obec Závod vydáva toto Všeobecne záväzné nariadenie, ktorým sa dopĺňa VZN obce Závod o rozsahu, spôsobe určenia a výške úhrady za sociálne služby poskytované v Domove sociálnych služieb sv. Michala n. o. zo dňa 18. Júna 2014 a Príloha č. 1 k VZN.

 **Článok 2**

**Odborné činnosti**

**Úhrada za poskytovanú sociálnu službu**

1.Výška úhrady za pomoc pri odkázanosti fyzickej osoby, ktorá dovŕšila dôchodkový vek, na

 pomoc inej fyzickej osoby a jej stupeň odkázanosti je minimálne IV. uvedený v právoplat-

 nom rozhodnutí o odkázanosti na sociálnu službu, sa stanovuje na 3,50 Eur/deň.

2. Výška úhrady u fyzickej osoby, ktorá dovŕšila dôchodkový vek a poskytovanie sociálnych

 služieb v tomto zariadení potrebuje z iných vážnych dôvodov sa stanovuje na 4,00Eur/deň.

**Článok 4**

**Stanovenie úhrady za nadštandardné služby**

V Článku 4 sa dopĺňa bod č. 4, ktorý znie:

4. Vypravenie pohrebu v zmysle osobitnej zmluvy medzi prijímateľom sociálnej služby a Domova sociálnych služieb sv. Michala n. o.

**Záverečné ustanovenia**

1. Na tomto Všeobecne záväznom nariadení – dodatok č.1 – sa uznieslo Obecné zastupiteľstvo v Závode dňa 11.marca 2015, uznesením č. 3/2015.
2. Toto všeobecne záväzné nariadenie – dodatok č. 1 – nadobúda účinnosť dňom schválenia.
3. Ostatné náležitosti tohto VZN zostávajú v platnosti.

 Ing. Peter Vrablec

 starosta obce

Návrh vyvesený dňa : 23. februára 2015

VZN schválené dňa : 11. marca 2015

VZN vyvesené dňa 12. marca 2015

**Príloha č. 1**

**K všeobecne záväznému nariadeniu o rozsahu, spôsobe určenia a výške úhrady za sociálne služby poskytované v Domove sociálnych služieb sv. Michala**

**I. Výška úhrady pre prijímateľa v prípade odkázanosti fyzickej osoby na pomoc inej fyzickej osoby / sadzba na deň podľa stupňa odkázanosti**

a) stupeň odkázanosti IV. – VI. ..................................................................................... 3,50 eur

b) dôchodca bez stupňa odkázanosti ............................................................................. 4,00 eur

**II. Výška úhrady za stravovanie na deň na fyzickú osobu**

a) stravná jednotka - racionálna strava ............................................................... 5,00 eur s DPH

b) stravná jednotka - diétna strava ...................................................................... 5,80 eur s DPH

**III. výška úhrady za bývanie na fyzickú osobu na mesiac**

a) dvojposteľová izba na 1 osobu ...............................................................................140,00 eur

b) trojposteľová izba na 1 osobu .................................................................................110,00 eur

**IV. Výška úhrady za pranie, upratovanie, žehlenie a údržbu šatstva a bielizne na deň na fyzickú osobu**

a) bežné upratovanie 1x denne, pranie a žehlenie, bežná údržba šatstva, prezliekanie posteľnej bielizne 1x za 14 dní .....................................................................................................1,00 eur

b) upratovanie nad rámec bežného upratovania, pranie a žehlenie, prezliekanie posteľnej bielizne nad rámec bežného údržby bielizne a šatstva .................................................1,50 eur

**V. Výška úhrady za nadštandardné činnosti na fyzickú osobu na mesiac**

a) vlastný televízny prijímač .......................................................................................... 3,00 eur

b) vlastný rádiový prijímač ............................................................................................ 1,00 eur

c) elektrický antidekubitný matrac ................................................................................ 3,00 eur

d) mobilný telefón .......................................................................................................... 1,00 eur

e) iné elektrospotrebiče .................................................................................................. 1,00 eur

f) vratný poplatok za vypravenie pohrebu v sume 450,00 EUR sa stáva vratným ku dňu skončenia pobytu fyzickej osoby v zariadení DSS sv. Michala n. o. V prípade ak pozostalí po zomrelom prijímateľovi sociálnych služieb nevystroja pohreb, vratný poplatok sa mení na nevratný a slúži zariadeniu na vystrojenie pohrebu zosnulého. Rozdiel medzi výškou vratného poplatku na skutočnými nákladmi na pohreb sa nestáva predmetom dedičského konania a zostáva zariadeniu DSS sv. Michala. Tento zostatok, ako i úroky z vratného poplatku sú vo vlastníctve zariadenia DSS s. Michala a  môžu byť použité výlučne na rozvoj a skvalitnenie poskytovania sociálnych služieb.

Obecné zastupiteľstvo obce Závod schválilo Prílohu č. 1 k VZN dňa 11.marca 2015 uznesením č. 3/2015 spolu s Dodatkom č. 1 k VZN o rozsahu, spôsobe určenia a výške úhrady za sociálne služby poskytované v Domove sociálnych služieb sv. Michala

VZN (dodatok č. 1) spolu s Prílohou č. 1 nadobúda účinnosť dňom schválenia.

 Ing. Peter Vrablec

 starosta obce